[pic] | COMISIA COMUNITĂŢILOR EUROPENE |

Bruxelles, 3.10.2007

COM(2007) 562 final

AL 36-LEA RAPORT FINANCIAR AL COMISIEI CĂTRE PARLAMENTUL EUROPEAN ŞI CĂTRE CONSILIU

privind FONDUL EUROPEAN DE ORIENTARE ŞI GARANTARE AGRICOLĂsecţiunea „Garantare”- EXERCIŢIUL FINANCIAR 2006 -{SEC(2007) 1246}

CUPRINS

1. Procedura bugetară 3

1.1. Proiectul preliminar de buget 2006 3

1.2. Proiectul de buget 2006 3

1.3. Scrisoarea rectificativă pentru 2006 3

1.4. Adoptarea bugetului 2006 3

1.5. Bugetul rectificativ nr. 6/2006 3

2. Trezorerie şi gestiunea creditelor 4

A. Gestiunea creditelor 4

2.1. Credite disponibile pentru exerciţiul 2006 4

2.2. Utilizarea creditelor disponibile pentru exerciţiul 2006 4

2.3. Credite reportate automat din exerciţiul 2005 în exerciţiul 2006 5

2.4. Credite reportate neautomat din exerciţiul 2005 5

B. Avansuri 5

2.5. Avansuri pentru statele membre 5

3. Execuţia bugetului 2006 6

4. Comentarii privind execuţia bugetului 7

4.1. Subpoziţia 1a 7

4.2. Subpoziţia 1b 8

4.3. Defalcarea cheltuielilor de la subpoziţia 1a pe categorii 9

ANEXA 1: PROCEDURA BUGETARă PENTRU FEOGA, SECţIUNEA „GARANTARE”, ÎN 2006 ANEXA 2: PROCENTUL REPREZENTAT DE FEOGA, SECţIUNEA „GARANTARE”, ÎN BUGETUL UE PENTRU PERIOADA 2002-2006 ANEXA 3: ANALIZA EXECUţIEI BUGETARE 2006 ANEXA 4: CHELTUIELI DIN FEOGA, SECţIUNEA „GARANTARE”, PE ARTICOL şI PE STAT MEMBRU ANEXA 5: EVOLUţIA DEFALCăRII CHELTUIELILOR DIN FEOGA, SECţIUNEA „GARANTARE”, ÎN 2002-2006 |

Notă: prezentul raport este însoţit de un document de lucru detaliat al serviciilor Comisiei. Textul integral al acestui document de lucru va fi disponibil, împreună cu tabelele anexate, în limba engleză, pe site-ul Direcţiei Generale pentru Agricultură. |

PROCEDURA BUGETARă

Proiectul preliminar de buget 2006

Proiectul preliminar de buget 2006 a fost adoptat de Comisie şi propus autorităţii bugetare în aprilie 2005. Creditele de angajament propuse pentru FEOGA, secţiunea „Garantare”, s-au ridicat la 51 412,3 MEUR, repartizate astfel: 43 641,3 MEUR pentru subpoziţia 1a şi 7 771,0 MEUR pentru subpoziţia 1b, pentru care creditele de plată se ridicau la 7 711,3 MEUR datorită includerii instrumentului tranzitoriu pentru noile state membre, care este pus în aplicare pe baza creditelor diferenţiate.

Proiectul de buget 2006

Consiliul a adoptat proiectul de buget 2006 în iulie 2005. Faţă de proiectul preliminar de buget, creditele de la subpoziţia 1a au fost reduse cu 150,0 MEUR, iar cele de la subpoziţia 1b au fost menţinute la acelaşi nivel.

Scrisoarea rectificativă pentru 2006

La sfârşitul lui octombrie 2005, Comisia a adoptat scrisoarea rectificativă nr. 2 la proiectul preliminar de buget 2006, fixând necesarul de credite pentru subpoziţia 1a la 43 279,7 MEUR, ceea ce reprezintă o sumă cu 361,6 MEUR mai mică decât suma corespunzătoare din proiectul preliminar de buget. Necesarul de credite propus pentru subpoziţia 1b a rămas neschimbat.

Adoptarea bugetului 2006

În decembrie 2005, bugetul 2006 a fost adoptat conform sumelor propuse în scrisoarea rectificativă nr. 2. Prin urmare, creditele pentru subpoziţia 1a au crescut la 43 279,7 MEUR, iar cele pentru subpoziţia 1b la 7 771,0 MEUR. Pentru mai multe detalii, a se vedea anexa 1.

Bugetul rectificativ nr. 6/2006

În decembrie 2006, Comisia a propus, iar autoritatea bugetară a acceptat, prin BR 6/2006, o ajustare a creditelor de angajament din bugetul 2006, anulând o sumă de 860,0 MEUR pentru subpoziţia 1a care, astfel, s-a ridicat la 42 419,7 MEUR. Mai concret, bugetul rectificativ implica o reducere a creditelor cu 360,0 MEUR pentru capitolul 05 02 „intervenţii pe pieţele agricole” şi cu 654,2 MEUR pentru capitolul 05 03 „ajutoare directe”, alături de o creştere a creditelor totale pentru capitolul 05 07 „auditul cheltuielilor agricole” cu 154,2 MEUR.

Procentul reprezentat de bugetul final al FEOGA, secţiunea „Garantare” (credite de angajament), în bugetul total al UE pentru perioada 2002-2006 figurează în anexa 2.

Trezorerie şi gestiunea creditelor

A. GESTIUNEA CREDITELOR

CREDITE DISPONIBILE PENTRU EXERCIţIUL 2006

Creditele disponibile în final pentru FEOGA, secţiunea „Garantare”, pentru exerciţiul financiar se ridică la 50 190 720 000 euro. Autoritatea bugetară a aprobat o reportare neautomată de la exerciţiul 2005 la 2006 a unei sume de 43 400 000 euro.

Utilizarea creditelor disponibile pentru exerciţiul 2006

Operaţiuni bugetare

Tabelul de mai jos cuprinde detaliile operaţiunilor bugetare efectuate în cursul exerciţiului 2006:

EUR |

1. Credite disponibile |

– credite normale | 50 190 720 000.00 |

– credite reportate neautomat | 43 400 000.00 |

2. Angajamente detaliate |

– pentru cheltuielile statelor membre în raport cu creditele normale | 47 434 305 141.54 |

– pentru cheltuielile în raport cu reportările neautomate | 43 400 000.00 |

– pentru plăţile directe | 291 500 128.65 |

– pentru cheltuielile statelor membre – IFDR UE-10 | 2 096 000 000.00 |

----------------------- |

Total angajamente | 49 865 205 270.19 |

3. Sume imputate |

– pentru cheltuielile statelor membre în raport cu creditele normale | 47 434 305 141.54 |

– pentru cheltuielile în raport cu reportările neautomate | 43 400 000.00 |

– pentru plăţile directe | 22 745 564.88 |

– pentru cheltuielile statelor membre – IFDR UE-10 | 500 956 905.00 |

----------------------- |

Total sume imputate | 48 001 407 611.42 |

4. Credite reportate automat |

– pentru cheltuielile statelor membre – IFDR UE-10 | 1 595 043 095.00 |

– pentru cheltuielile statelor membre în raport cu reportările neautomate | 0.00 |

– pentru plăţile directe | 268 754 563.77 |

----------------------- |

Total credite reportate automat | 1 863 797 658.77 |

5. Reportări neautomate | 0.00 |

6. Credite anulate (= 1 – 2 – 5) | 368 914 729.81 |

Credite reportate automat

Creditele reportate automat reprezintă diferenţa dintre angajamente şi sumele imputate. Pentru acest exerciţiu, este vorba de o sumă de 1 863,8 MEUR, corespunzătoare creditelor angajate de Comisie pentru cheltuielile efectuate de aceasta şi pentru care nu s-a efectuat nicio plată înainte de sfârşitul exerciţiului.

Credite reportate automat din exerciţiul 2005 în exerciţiul 2006

Tabelul de mai jos oferă o imagine de ansamblu a utilizării acestor credite reportate în 2006:

EUR |

1. Angajamente reportate |

– pentru cheltuielile statelor membre – IFDR UE-10 | 1 614 735 317.00 |

– pentru plăţile directe | 242 096 606.20 |

--------------------- |

Total angajamente | 1 856 831 923.20 |

2. Dezangajarea creditelor reportate |

– pentru cheltuielile statelor membre | –– |

– pentru plăţile directe | (17 651 622.31) |

--------------------- |

Total dezangajări | (17 651 622.31) |

3. Plăţi |

– pentru cheltuielile statelor membre – IFDR UE-10 | 1 608 989 764.00 |

– pentru plăţile directe | 182 586 614.06 |

--------------------- |

Total sume imputate | 1 791 576 378.06 |

4. Credite anulate (= 1 + 2 – 3) |

– pentru cheltuielile statelor membre | 0.00 |

– pentru plăţile directe | 41 858 369.83 |

-------------------- |

Total credite reportate anulate | 41 858 369.83 |

5. Credite reportate automat |

– pentru cheltuielile statelor membre – IFDR UE-10 | 5 745 553.00 |

Credite reportate neautomat din exerciţiul 2005

În conformitate cu articolele 9 şi 149 din regulamentul financiar [Regulamentul (CE) nr. 1605/2002 al Consiliului din 25 iunie 2002], Comisia a decis reportarea neautomată din exerciţiul 2005 în 2006 a unei sume totale de 43,4 MEUR pentru postul 05 04 01 05 „Pensionare anticipată – noul sistem”.

B. AVANSURI

AVANSURI PENTRU STATELE MEMBRE

2. 5.1. Avansuri lunare din cheltuielile prevăzute

În conformitate cu articolul 7 din Regulamentul (CE) nr. 1258/1999 al Consiliului din 17 mai 1999 privind finanţarea politicii agricole comune[1], Comisia decide asupra „avansurilor lunare din cheltuielile prevăzute şi efectuate de agenţiile de plată acreditate”. Avansurile sunt plătite statelor membre la începutul celei de-a doua luni care urmează celei în care cheltuielile au fost efectuate de către agenţia de plată.

Nu este vorba, în sens strict, de plata unor avansuri, ci de o rambursare a cheltuielilor care au fost deja efectuate. Termenul „avans” subliniază caracterul provizoriu al acestor plăţi: avansurile sunt puse la dispoziţie pe baza declaraţiilor lunare înaintate de statele membre[2]; contabilizarea lunară a cheltuielilor face obiectul unor controale şi corecţii pe baza declaraţiei detaliate[3]. Pe lângă aceasta, sumele devin definitive în urma verificării din cursul exerciţiilor ulterioare, pe baza deciziilor de închidere a conturilor.

Sistemul avansurilor se aplică plăţilor efectuate de statele membre de la 16.10.2005 la 15.10.2006. Pentru restul plăţilor, Comisia efectuează plăţi directe pentru un număr limitat de măsuri şi în gestiune comună în ceea ce priveşte IFDR UE-10 (Instrumentul tranzitoriu pentru finanţarea dezvoltării rurale destinat noilor state membre).

Pentru exerciţiul 2006, cuantumul net total al avansurilor plătite a fost de 47 477 705 141,5 euro.

2. 5.2. Decizii privind avansurile pentru exerciţiul 2006

Pentru exerciţiul 2006, Comisia a adoptat douăsprezece decizii de avansuri lunare. Un avans suplimentar, de ajustare a cuantumului avansurilor deja acordate pentru cheltuielile totale imputabile exerciţiului, a fost aprobat în decembrie 2006.

Execuţia bugetului 2006

Creditele iniţial disponibile ale FEOGA, secţiunea „Garantare”, pentru exerciţiul bugetar 2006 s-au ridicat la 51 050,7 MEUR în credite de angajament. O sumă de 43 279,7 MEUR a fost alocată subpoziţiei 1a, iar restul de 7 771,0 MEUR subpoziţiei 1b. Suma totală pentru bugetul 2006, precum şi suma dedicată dezvoltării rurale au crescut la 51 094,1 MEUR şi, respectiv, la 7 814,4 MEUR în urma reportării din 2005 în 2006 a aproximativ 43,4 MEUR pentru schema de pensionare anticipată inclusă în programele de dezvoltare rurală.

Execuţia bugetului pentru linia bugetară 1 s-a ridicat la 49 865,2 MEUR, adică aproximativ 97,6% din creditele iniţiale, din care cheltuielile pentru subpoziţia 1a s-au ridicat la 42 175,3 MEUR, iar pentru subpoziţia 1b la 7 689,9 MEUR, inclusiv suma reportată.

În ceea ce priveşte în mod concret subpoziţia 1a, execuţia bugetului a avut drept rezultat o subutilizare de 1 104,4 MEUR. Pentru a reduce contribuţiile statelor membre la bugetul comunitar, Comisia a propus, prin bugetul rectificativ nr. 6/2006, anularea sumei de 860,0 MEUR din creditele iniţiale ale FEOGA, secţiunea „Garantare”. Astfel, creditele disponibile în final pentru subpoziţia 1a s-au ridicat la 42 419,7 MEUR, iar subutilizarea s-a redus la 244,4 MEUR. Creditele pentru subpoziţia 1b au rămas la nivelul din bugetul iniţial.

Execuţia bugetului 2006, precum şi diferenţele dintre această execuţie şi creditele incluse în bugetul iniţial şi în bugetul rectificativ nr. 6/2006 sunt prezentate în anexa 3. Cheltuielile efectuate pe state membre şi pe măsuri sunt prezentate în anexa 4.

Comentarii privind execuţia bugetului

Anul agricol 2006 a fost marcat de o scădere a producţiei vegetale şi a produselor animale, însoţită de preţuri foarte favorabile pentru produsele animale şi preţuri mai ridicate pentru producţia vegetală. Această evoluţie de pe pieţele agricole, împreună cu alţi factori, a afectat nivelul cheltuielilor din FEOGA, secţiunea „Garantare”, în anumite domenii ale bugetului şi a dus la o neutilizare considerabilă a creditelor.

Subpoziţia 1a

Creditele bugetare au fost subutilizate atât pentru intervenţiile pe pieţele agricole, cu excepţia sectoarelor zahărului şi laptelui, cât şi pentru ajutoarele directe. Tabelul 3 anexat prezintă detaliile execuţiei bugetare pentru diversele articole ale bugetului. Mai jos sunt prezentate pe scurt principalele motive care au stat la baza nivelului de execuţie a anumitor articole ale bugetului faţă de creditele iniţiale.

Cereale

Subutilizarea creditelor din acest sector s-a datorat atât cantităţilor reduse de cereale din stocajul public ca urmare a slabei recolte totale a UE-25 din 2005/2006, cât şi reducerii cheltuielilor pentru restituirile la export în urma creşterii preţurilor cerealelor la nivel mondial începând cu primăvara anului 2006.

Restituiri pentru produsele neincluse în anexa I

Subutilizarea creditelor pentru acest sector s-a datorat reducerii generale a ratei restituirilor la export, precum şi reducerii cantităţilor exportate de produse agricole prelucrate.

Zahăr

Depăşirea creditelor din acest sector s-a datorat exclusiv cantităţilor considerabil mai ridicate de zahăr de pe piaţa liberă exportate cu restituiri, în comparaţie cu cantitatea reţinută în bugetul 2006.

Fructe şi legume

Subutilizarea creditelor pentru acest sector s-a datorat reducerii cheltuielilor efectuate de statele membre atât pentru fondurile operaţionale ale organizaţiilor de producători, deoarece creşterile prevăzute în programele aprobate ale organizaţiilor de producători nu s-au materializat, cât şi pentru ajutoarele pentru prelucrarea tomatelor, din cauza cantităţii mai reduse de tomate eligibile pentru acest ajutor.

Lapte şi produse lactate

Depăşirea creditelor pentru acest sector s-a datorat modificării termenelor de plată a prelevării pentru lapte de către statele membre, în urma căreia prelevarea pentru anul contingentar 2005/2006 se va plăti în exerciţiul bugetar 2007 în loc de exerciţiul bugetar 2006, astfel cum era prevăzut în momentul adoptării bugetului 2006. Până la bugetul 2005, prelevările pentru lapte constituiau un venit pentru buget şi reduceau cheltuielile corespondente din sectorul laptelui. Prin urmare, efectul acestei modificări a termenelor în cadrul creditelor bugetare 2006 a fost creşterea cheltuielilor corespondente pentru lapte şi produsele lactate, ceea ce a dus la o depăşire a acestor credite.

Carne de vită şi mânzat

Subutilizarea creditelor pentru acest sector s-a datorat atât scăderii cantităţilor de carne si de animale vii exportate, cât şi numărului redus de animale care au beneficiat de ajutor în cadrul schemei excepţionale de sprijinire a pieţei.

Ajutoare directe decuplate

Subutilizarea creditelor pentru acest sector s-a datorat în principal schemei de plată unică, pentru care o serie de state membre, invocând dificultăţi administrative pentru stabilirea drepturilor şi lichidarea şi plata dosarelor de ajutor, nu au utilizat în întregime pachetul bugetar care le revenea.

Alte ajutoare directe

Creditele bugetare 2006 au fost subutilizate în principal în cazul primelor pentru tutun, datorită reducerii producţiei de tutun faţă de cantitatea reţinută în bugetul 2006, şi în cazul ajutorului compensatoriu pentru banane, datorită condiţiilor favorabile de piaţă care au dus la creşterea preţului de piaţă şi, astfel, la reducerea ratei ajutorului compensatoriu.

Auditul cheltuielilor agricole

Subutilizarea creditelor pentru acest sector s-a datorat scăderii sumelor recuperate de la statele membre în urma procedurilor de închidere a conturilor şi de verificare a conformităţii. Aceste recuperări constituie un venit pentru buget şi reduc cheltuielile bugetare globale.

Subpoziţia 1b

4.2.1. Dezvoltare rurală (UE-15)

FEOGA, secţiunea „Garantare”, utilizează creditele de la subpoziţia 1b pentru a cofinanţa [în temeiul Regulamentului (CE) nr. 1257/1999] cele 89 de programe de dezvoltare rurală din UE-15 care au fost adoptate pentru perioada 2000-2006. Alocarea bugetară din 2006 pentru aceste programe, de 5 020,0 MEUR, a fost mărită cu suma modulării obligatorii de 655,0 MEUR şi cu suma de 43,4 MEUR reportată din 2005 în 2006. Cheltuielile efective pentru aceste 89 de programe au fost de 5 623,3 MEUR, echivalentul a 98,3% din aceste credite. Subutilizarea acestor credite se referă în principal la silvicultură şi la măsurile de agromediu.

4.2.2. Instrumentul tranzitoriu pentru finanţarea dezvoltării rurale destinat noilor state membre

Prin acest instrument, FEOGA, secţiunea „Garantare”, asigură cofinanţarea [în temeiul Regulamentului (CE) nr. 1257/1999], pe baza creditelor diferenţiate, a programelor de dezvoltare rurală adoptate în 2004 pentru cele 10 noi state membre pentru perioada 2004-2006. Toate sumele prevăzute în buget au fost angajate, iar plăţile s-au ridicat la 2 115,7 MEUR, şi anume cu 79,5 MEUR mai mult faţă de creditele de plată din bugetul 2006.

Defalcarea cheltuielilor de la subpoziţia 1a pe categorii

Cheltuielile din FEOGA, secţiunea „Garantare”, pentru subpoziţia 1a pot fi defalcate pe următoarele categorii principale. Mai jos sunt indicate sumele în cauză şi procentul pe care aceste cheltuieli îl reprezintă din totalul cheltuielilor din FEOGA, secţiunea „Garantare”, pentru 2006.

4.3.1 Restituiri la export

Cheltuielile cu restituirile la export s-au ridicat la 2 493 MEUR, adică 5,0% din total.

4.3.2 Ajutoare directe

Cheltuielile efectuate în cadrul acestei linii bugetare s-au ridicat la 34 051,3 MEUR, adică 68,3% din total. Cheltuielile considerate drept ajutoare directe sunt definite în anexa la Regulamentul (CE) nr. 1782/2003 al Consiliului din 29 septembrie 2003 (JO L 270, p. 1).

4.3.3 Stocaj

Cheltuielile pentru stocaj s-au ridicat la 756,9 MEUR, adică 1,5% din total. Principalele produse în cauză au fost cerealele, zahărul, vinul şi produsele lactate.

4.3.4 Altele

Celelalte cheltuieli de intervenţii s-au ridicat la 4 873,4 MEUR, adică 9,8% din totalul anual. Această linie bugetară cuprinde cheltuielile care nu se încadrează în categoriile de mai sus.

Evoluţia acestei defalcări a cheltuielilor pentru perioada 2002-2006 este prezentată în anexa 5.

[pic]

[pic]

[pic]

[pic]

[pic]

[1] JO L 160, 26.6.1999, p. 103.

[2] Datele referitoare la aceste plăţi se transmit lunar de către statele membre prin fax, pe data de 10 a fiecărei luni.

[3] Declaraţia detaliată se transmite lunar de către statele membre, utilizând tabelul 104.